Kammerkoret NOVA

Kammerkoret NOVA er et kor med base i Oslo. Koret ble startet høsten 2001 av dirigent Anne Karin Sundal-Ask. Julia Selina Blank har vært dirigent og kunstnerisk leder for NOVA siden 2019 .

Koret består av inntil 35 sangere i alderen 20-50 år. NOVA er kjent for sin vakre klang og formidlingsevne. Repertoaret spenner fra klassisk- til samtidsmusikk. Koret har deltatt i flere internasjonale konkurranser, deriblant den internasjonale kammerkorkonkurransen i Marktoberdorf i 2017. Korets tidligere dirigent, Yuval Weinberg, ble da kåret til konkurransens beste direksjon, samt at NOVA vant førsteprisen. I 2023 vant NOVA eliteklassen under NM for Kor i Trondheim, samt at de ble tildelt 2. plass i klassen Elite Sakral . Våren 2025 vant NOVA 2.plass med 92,33 poeng i Cork International Choral Festival og Fleischmann International Trophy Competition.  

Kammerkoret NOVA har også gitt ut fire egne plater: Nova i 2008 , juleplaten To Whom We Sing i 2011, Of Light and Dust i 2019  og Human/Nature i 2025. I 2022 ga NOVA ut julesingelen «Kim, alle klokker», etter Ørjan Matres arrangement.

 Urfremføringer og bestillingsverk 
 Andrew Smith: Jeg er så glad hver julekveld. Arrangert til Kammerkoret NOVA. 2012. 
 Andrew Smith: Mitt hjerte alltid vanker. Arrangert til Kammerkoret NOVA. 2012.
 Andrew Smith: Her kommer dine armer små. Arrangert til Kammerkoret NOVA. 2012.
 Andrew Smith: Kling no, klokka! Arrangert til Kammerkoret NOVA. 2012. 
 Andrew Smith: Et lite barn så lystelig. Arrangert til Kammerkoret NOVA. 2012. 
 Andrew Smith: Den yndigste rose. Arrangert til Kammerkoret NOVA. 2012. 
 Andrew Smith: Det lyser i stille grender. Arrangert til Kammerkoret NOVA. 2012.
 Andrew Smith: Lasciatemi morire. Bestillingsverk til Vivianne Sydnes og Kammerkoret NOVA. 2013. 
 Marianne Reidarsdatter Eriksen: Ípe. Verket baserer seg på tekst og musikkutdrag fra en av Kassias egne salmer, "Doxazomén sou Christé" ("Vi priser deg, o Kristus"). Bestillingsverk til Kammerkoret NOVA og urfremført 24.september 2023.
 Synne Skouen: Musikk for kor og kråker - Høsten 2023. Verket baserer seg på den fortvilelsen mange opplever i vår tid, med krig i Ukraina og i Gaza, og økende politiske spenninger mellom verdens stormakter. Bestillingsverk til Kammerkoret NOVA og urfremført 07.mars 2024. 
 Dirigent og kunstnerisk leder 
Julia Selina Blank fra Tyskland er en prisvinnende kordirigent på starten av sin internasjonale karriere. Hun er regelmessig engasjert som dirigent og kormester for ensembler som Det Norske Solistkor, Chor des Bayerischen Rundfunks, RIAS Kammerchor, Chorwerk Ruhr og Sveriges Radiokör. Hun er grunnlegger og dirigent for JSB-Ensemble Oslo, dirigent for Asker Kammerkor, og kunstnerisk leder for Norges Ungdomskor 2024-25. 

Julia har vært kunstnerisk leder for Kammerkoret NOVA siden 2019. Sammen med koret har hun utviklet kreative og nyskapende konsertprogrammer, der ny og gammel musikk får utfylle hverandre. 

Hun har vunnet både World Choral Conducting Competition i Hong Kong (2019) og The London International Choral Conducting Competition (2018). Hun var finalist i både Deutscher Chordirigentenpreis og Eric Ericsson Award 2021. 

 Dirigenter 
 2001 - 2013: Anne Karin Sundal-Ask
 2013 - 2015: Vivianne Sydnes
 2015 - 2018: Yuval Weinberg
2018 - 2019: Tore Erik Mohn
2019 - : Julia Selina Blank 

 Diskografi 
 2008: NOVA ‎(LAWO Classics), med Anne Karin Sundal-Ask
 2011: To Whom We Sing ‎(LAWO Classics), med Anne Karin Sundal-Ask og solist Tora Augestad 
 2015: RÚNATAL fra Witch Mass (LAWO Music) med musikk av Martin Romberg, dirigert av Vivianne Sydnes 
 2019: Of light and dust (LAWO Classics), med Yuval Weinberg og solist Mari Askvik 
 2025: Human/Nature (LAWO Classics), med Julia Selina Blank. 

 Referanser 

 Eksterne lenker 
 (no) Det offisielle nettstedet til Kammerkoret NOVA 
 (no) Kammerkoret NOVA på Facebook
 (no) Kammerkoret NOVA på Instagram
 (no) Kammerkoret NOVA på YouTube


Kategori:Kor i Oslo